rejauldu/bengali-wikipedia huggingface dataset:
পরমজিৎ কৌর (জন্ম ২রা এপ্রিল ১৯৭৬, মিরাট, উত্তর প্রদেশে) ভারতের রাজস্থানে স্থায়ীভাবে বসবাসকারী একজন আন্তর্জাতিক ক্রীড়াবিদ। তিনি ইন্দোনেশিয়ার জাকার্তায় অনুষ্ঠিত ২০০০ এশিয়ান অ্যাথলেটিকস চ্যাম্পিয়নশিপে মহিলাদের ৪X৪০০ মিটার রিলেতে স্বর্ণপদক জিতেছিলেন। তিনি সিডনির ২০০০ গ্রীষ্মকালীন অলিম্পিকে  মহিলাদের ৪X৪০০০ মিটার রিলে ইভেন্টে ভারতের প্রতিনিধিত্ব করেছিলেন। তিনি রাজস্থানের প্রথম মহিলা ক্রীড়াবিদ যিনি ২০০০ সাল পর্যন্ত অলিম্পিকে ভারতের প্রতিনিধিত্ব করেছেন। তিনি ভারতীয় রাজস্ব পরিষেবা থেকে প্রথম মহিলা অলিম্পিয়ানও। প্রাথমিক জীবন পরমজীত কৌর ১৯৭৬ সালের ২রা এপ্রিল জন্মগ্রহণ করেন, উত্তরপ্রদেশ রাজ্যের মিরাটে। খেলোয়াড় জীবন তাঁর গৌরব এবং গর্বের মুহূর্তটি এসেছিল যখন তিনি কে এম বীণামল, জিন্সি ফিলিপস এবং মঞ্জুলা কুরিয়াকোসের সাথে চেন্নাইতে অনুষ্ঠিত ইন্টার স্টেট সিনিয়র অ্যাথলেটিক্স চ্যাম্পিয়নশিপে মহিলাদের ৪x৪০০ মিটার রিলে ইভেন্টে ১৩ বছরের পুরনো জাতীয় রেকর্ড ভেঙেছিলেন। তাঁরা ২০০০ সালে, দীর্ঘ রিলেতে বিশ্বের ষষ্ঠ দ্রুততম সময়ও করেছিলেন। এই সিকি মাইল দৌড়বীরেরা (প্রতিজন ৪০০ মিটার বা সিকি মাইল) ৩:২৮.১১ সময়ে পুরো দৌড় শেষ করেছিলেন। ১৯৮৭ সালে রোমে ভারতীয় অ্যাথলেটিক্সের সেরা রিলে দল, পিটি ঊষা, শাইনি আব্রাহাম, বন্দনা শানবাগ এবং বন্দনা রাওয়ের তৈরি করা ৩:৩১.৫৫ সময়ের আগের জাতীয় রেকর্ডটি তাঁরা ভেঙে দিয়েছিলেন। তাঁদের সময়টা হিরোশিমায় চীনের তৈরি করা ৩:২৯.১১ সেকেন্ডের এশিয়ান গেমসের রেকর্ডের চেয়েও ভালো ছিল।  তিনি আন্তঃবিশ্ববিদ্যালয় প্রতিযোগিতায় টানা তিন বছর সেরা হওয়া ছাড়াও, তাঁর কর্মজীবনে বিভিন্ন চ্যাম্পিয়নশিপের জন্য "মিটের সেরা ক্রীড়াবিদ" পুরস্কৃত হয়েছেন।   পুরস্কার ও সম্মাননা    রাজস্থান সরকার থেকে মহারানা প্রতাপ পুরস্কার (১৯৯৩ - ৯৭)  উদয়পুরের মহারাজার কাছ থেকে আরাবলি পুরস্কার (১৯৯৩)  রাজস্থানী ওয়েলফেয়ার অ্যাসোসিয়েশন থেকে নাহার সম্মান পুরস্কার (১৯৯৭)   অর্জন  প্রতিনিধিত্ব ২০০০এশিয়ান চ্যাম্পিয়নশিপ জাকার্তা ইন্দোনেশিয়া ১ম৪ × ৪০০ মিটার রিলে৩:৩১.৫৪ জাতীয় রেকর্ড২০০০অলিম্পিক ক্রীড়া প্রতিযোগিতা সিডনি, অস্ট্রেলিয়া ৪ × ৪০০ মিটার রিলে৩:৩১.৪৬১৯৯৯দক্ষিণ এশীয় ফেডারেশন গেমস কাঠমান্ডু নেপাল১ম ৪ × ১০০ মিটার রিলে১৯৯৮দক্ষিণ এশীয় অ্যাথলেটিক ফেডারেশন কলম্বো, শ্রীলঙ্কা২য় ৪ × ৪০০ মিটার রিলে১৯৯৬এশিয়ান জুনিয়র অ্যাথলেটিক চ্যাম্পিয়নশিপ নতুন দিল্লি ভারত ১ম৪ × ৪০০ মিটার রিলে ২য়৪০০ মি১৯৯২সিঙ্গাপুর ওপেন ট্র্যাক অ্যান্ড ফিল্ড চ্যাম্পিয়নশিপ সিঙ্গাপুর ১ম৪ × ৪০০ মিটার রিলে ২য়৪ × ১০০ মিটার রিলে১৯৯২এশীয় জুনিয়র অ্যাথলেটিক চ্যাম্পিয়নশিপ নতুন দিল্লি ভারত১ম৪ × ৪০০ মিটার রিলে৩:৪১.২৭   ব্যক্তিগত জীবন  পরমজিৎ কৌর বিয়ে করেছেন বিজয় কুমার চৌধুরীকে, যিনি একজন ক্রীড়া প্রেমিক। যশ ও মানসী নামে তাঁদের দুই সন্তান রয়েছে।   আরও দেখুন    রাজস্থান অলিম্পিয়ানদের তালিকা   তথ্যসূত্র   বিষয়শ্রেণী:দক্ষিণ এশীয় গেমসে মল্লক্রীড়ায় পদক বিজয়ী বিষয়শ্রেণী:দক্ষিণ এশীয় গেমসে স্বর্ণপদক বিজয়ী ভারতীয় বিষয়শ্রেণী:২০শ শতাব্দীর ভারতীয় ব্যক্তি বিষয়শ্রেণী:২০শ শতাব্দীর ভারতীয় নারী বিষয়শ্রেণী:ভারতীয় নারী মাঝারিপাল্লার দৌড়বিদ বিষয়শ্রেণী:২০০০ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:ভারতের অলিম্পিক মল্লক্রীড়াবিদ বিষয়শ্রেণী:জীবিত ব্যক্তি বিষয়শ্রেণী:১৯৭৬-এ জন্ম বিষয়শ্রেণী:উত্তরপ্রদেশের নারী ক্রীড়াবিদ বিষয়শ্রেণী:রাজস্থানের নারী ক্রীড়াবিদ
গ্ল্যামসাই একটি ব্রিটিশ অলাভজনক সংস্থা যা স্টেম শিক্ষা এবং প্রশিক্ষণকে জনসাধারণের কাছে আরো সম্পর্কিত হতে সাহায্য করে। এটি মূলত রয়্যাল সোসাইটি অফ কেমিস্ট্রি (আরএসসি) এর জন্য একটি ব্লগ হিসাবে শুরু করা হয়েছিল। গ্ল্যামসাই'র ২০ জনেরও বেশি স্বেচ্ছাসেবক বিজ্ঞানীর সমর্থন রয়েছে। যেমন, ডঃ জুলিয়া আটিয়াস এবং দেশ জুড়ে আরও অনেক বিজ্ঞানী যারা আরো বিজ্ঞানী নিয়োগ এবং কর্মশালাগুলি প্রসারিত করার জন্য কাজ করছে।   ক্রিয়াকলাপ  গ্ল্যামসাই যুক্তরাজ্যসহ  আন্তর্জাতিকভাবে সুবিধাবঞ্চিত ব্যক্তি বা সম্প্রদয় এবং সংখ্যালঘুদের জন্য স্টেম ক্ষেত্রগুলিতে শিক্ষামূলক সাহায্য  প্রদান করার জন্য প্রচারনার কাজ করে। এটি স্কুল, কলেজ এবং কমিউনিটি সেন্টারে এবং যুব সম্প্রদয়ের জন্য কর্মশালা, প্রেরণাদায়ী আলোচনা, পরামর্শ, ইংরেজি এবং গণিত দক্ষতা প্রশিক্ষণ, কাজের স্থান এবং সিভি, ইউসিএএস এবং পেশাজীবন পরামর্শসহ বিভিন্ন অনুষ্ঠান এবং প্রশিক্ষণ প্রদানের মাধ্যমে কাজ করে। গ্ল্যামসাই জনসাধারণ সদস্যদের স্টেমের সাথে উৎসাহী করার জন্য বিভিন্ন কর্মশালা আয়োজন করে। এই কর্মশালাগুলির মধ্যে উৎসব, স্টেম ক্লাব এবং বিষয়বস্তুযুক্ত দিন অন্তর্ভুক্ত রয়েছে।    ইতিহাস    উৎস (২০১৩–২০১৬)  এই সংস্থা মূলত রয়্যাল সোসাইটি অফ কেমিস্ট্রি (আরএসসি) এর জন্য একটি ব্লগ হিসাবে শুরু হয়েছিল। এটি 'দ্য লাইফ অ্যান্ড টাইমস অফ এ কেমিস্ট্রি নার্ড' নামে পরিচিত। এটি কলেজ ও বিশ্ববিদ্যালয়ে গ্ল্যামস্কির সহ-প্রতিষ্ঠাতা অ্যামি কিংয়ের অভিজ্ঞতার কথা শুনায়, একজন প্রতিবন্ধী মহিলা হিসেবে যাকে বারবার বলা হয়েছিল  " খাঁটি বিজ্ঞান মেয়েদের জন্য নয়"   সদস্যরা "ওয়ার্ল্ডটেকইন, এবং অ্যাথেনার সোয়ান এবং বেট কর্মশালার মতো শিক্ষানবিশ এবং শিক্ষামূলক কর্মশালাতে" অংশ নিয়েছেন। এর প্রতিষ্ঠাতা সদস্যরা এই জাতীয় শিক্ষামূলক কর্মশালাগুলির জন্য বক্তা সরবরাহের জন্য ৩ বছর ধরে কাজ করেছিলেন এবং অন্যান্য কর্মশালাগুলির একটি পোর্টফোলিও বা দফতর তৈরি করেছিলেন এবং সমর্থন করেছিলেন। যেগুলি পরে অফিসিয়াল গ্ল্যামসাই কর্মশালা হিসেবে রূপান্তরিত হয়েছিল।   বৃদ্ধি (২০১৬ – বর্তমান)  ২ নভেম্বর ২০১৭ সালে, যুক্তরাজ্যের শিক্ষা বিভাগ গ্ল্যামস্কির অ্যামি কিংকে "তরুণদের বিজ্ঞানে কাজ করার জন্য অনুপ্রাণিত করার জন্য" স্বীকৃতি দেয়।  ২০১৮ সাল অনুযায়ী, এই প্রতিষ্ঠান প্রতিনিধিত্ব করতেন অ্যামি কিং, যিনি ২০১৪ সালে লন্ডনের বর্ষসেরা প্রাপ্তবয়স্ক শিক্ষার্থী লাভ করেছিলেন।  কিং সহ সহকারী ট্রাস্টি নিকোলা কিং, অ্যান্ড্রু চার্চ এবং ট্রেসি ডাইবলের সাথে যোগ দিয়েছেন। গ্ল্যামসাই'র ২০ জনেরও বেশি স্বেচ্ছাসেবক বিজ্ঞানীর সমর্থন রয়েছে। যেমন ডঃ জুলিয়া আটিয়াস, এবং দেশ জুড়ে আরও অনেক বিজ্ঞানী যারা বিজ্ঞানী নিয়োগ এবং কর্মশালাগুলি প্রসারিত করার জন্য কাজ করছে।   তথ্যসূত্র   বিষয়শ্রেণী:বিজ্ঞান ও প্রযুক্তিতে নারী বিষয়শ্রেণী:নারী বিজ্ঞানী বিষয়শ্রেণী:বিজ্ঞান শিক্ষা
পূর্ব আলীরগাঁও ইউনিয়ন বাংলাদেশের সিলেট জেলার গোয়াইনঘাট উপজেলার একটি ইউনিয়ন।   অবস্থান ও সীমানা    ইতিহাস  ৫নং আলীরগাঁও ইউনিয়ন ১৯৫১ ইংরেজিতে ইউনিয়ন পরিষদ গঠনের আগে একটি গ্রামছিল। আলীরগাও গ্রামের নাম অনুসারে আলীরগাঁও ইউনিয়নের নামকরণ করা হয়। ১৯৭১ সালের ২৮ নভেম্বর গভীর রাতে পাকবাহিনী উপজেলার আলীরগাঁও ইউনিয়নের উজুহাত গ্রামে অতর্কিত হামলা করলে ২৫ জন মুক্তিযোদ্ধা শহীদ হন।  স্থানীয় সরকার (ইউনিয়ন পরিষদ) আইন, ২০০৯ এর ১১ নং ধারা মোতাবেক সিলেটের জেলা প্রশাসক এম কাজী এমদাদুল ইসলাম গত ৯ সেপ্টেম্বর ২০১৯ ইংরেজি এক প্রজ্ঞাপনের মাধ্যমে আলীরগাঁও ইউনিয়ন পরিষদকে ৫নং পূর্ব আলীরগাঁও ইউনিয়ন ও ১০নং পশ্চিম আলীরগাঁও ইউনিয়ন ঘোষণা করেন।   প্রশাসনিক এলাকা  ৫নং পূর্ব আলীরগাঁও ইউনিয়ন পরিষদের অন্তর্ভুক্ত রয়েছে ৩৬টি গ্রাম এবং ৩১টি মৌজা। গ্রামগুলো হলো পূর্ব আলীরগ্রাম, খাটি খাই, পূর্ব দিঘীরপাড়, লাফনাউট, লামাকুটাপাড়া, নয়ামাটি,লাতু, খাগড়া, নয়াগ্রাম হাওর, নয়াগ্রাম উত্তর, উপরকুটাপাড়া, সাকরপুর, ফাদলীপুর, খাস, বারহাল, খাস হাওর, হাজরাই, উপর আটলীহাই, উজুহাত, কাকুনাখাই, লাউবিল জুলাই, লাউবিল খলা, গোয়াখাই, কাকুনখাই হাওর, পাঁচসেউতি, কুরিহাই, লান্দু, ধর্মগ্রাম ও নয়াখেল।   আয়তন ও জনসংখ্যা  আয়তনঃ ২১৫৯৮ একর। জনসংখ্যাঃ- পুরুষ, ১৬৮৪৬ জন। মহিলা, ১৬২৩০ জন।   শিক্ষা ব্যবস্থা  শিক্ষার হারঃ- ১৭.৪৮%   দর্শনীয় স্থান    জাওর বিল   খাল ও নদী  নদী নাই, খালঃ-   খাইয়া খাল  পুড়া খাই খাল  চাবরা বলি  হান্দারি বিল  আরও অনেক।   হাট-বাজার    বাঘের সড়ক বাজার  বারহাল বাজার  লাফনাউট বাজার  বাঘের সড়ক বাজার   উল্লেখযোগ্য ব্যক্তি    জনপ্রতিনিধি  বর্তমান চেয়ারম্যান- মো: গোলাম কিবরিয়া হেলাল  চেয়ারম্যানগণের তালিকা   আরও দেখুন    ১নং রুস্তমপুর ইউনিয়ন  ২নং পশ্চিম জাফলং ইউনিয়ন  ৩নং পূর্ব জাফলং ইউনিয়ন   তথ্যসূত্র    বহিঃসংযোগ    গোয়াইনঘাট উপজেলা -বাংলাপিডিয়া  আলীরগাঁও ইউনিয়ন -বাংলাদেশ জাতীয় তথ্য বাতায়ন।  বিষয়শ্রেণী:গোয়াইনঘাট উপজেলার ইউনিয়ন
মহারথী পূর্ণ চন্দ্র থাপা (জন্মঃ ৯ সেপ্টেম্বর ১৯৬০) নেপালি সেনাবাহিনীর প্রধান সেনাপতি (সেনাপ্রধান) ছিলেন, তিনি সেনাবাহিনীর সর্বোচ্চ পদাধিকারী হিসেবে ২০১৮ সাল থেকে ২০২১ সাল পর্যন্ত ছিলেন। তিনি ১৯ জানুয়ারি ২০১৫ থেকে ৭ ফেব্রুয়ারি ২০১৬ পর্যন্ত 'জাতিসংঘ শান্তিরক্ষী বাহিনী'র অধিনায়ক ছিলেন। সেনাপ্রধান হিসেবে তিনি ২০২১ সালের ৮ সেপ্টেম্বর পর্যন্ত ছিলেন।  নেপালের সেনাপ্রধান হবার পরে জেনারেল পূর্ণ চন্দ্র থাপা নেপালি সেনাবাহিনী থেকে দূর্নীতি মোছা সহ সেনাবাহিনী থেকে মাদকসেবীদের অপসারণ করে তাদের কঠোর সাজার বিধান করেন; ২০১৫ সাল থেকে ২০১৮ সাল মেয়াদে নেপালি সেনাপ্রধান ছিলেন জেনারেল রাজেন্দ্র ছেত্রী, জেনারেল রাজেন্দ্র সেনাবাহিনীতে মাদক-ব্যভিচার সহ নানান দূর্নীতিকে প্রশ্রয় দিতেন - এমনটা অভিযোগ করে জেনারেল পূর্ণ চন্দ্র থাপা সেনাবাহিনীর জন্য নতুন আইন প্রণয়ন করেন। সেনাবাহিনীতে তিনি সৈনিক এবং কর্মকর্তা পুরুষ-নারী সকলের জন্য কঠোর বিধি প্রণয়ন করেন। সামরিক জীবন পূর্ণ চন্দ্র থাপা ইন্ডিয়ান মিলিটারি একাডেমীতে অধ্যায়ন সহ নেপালি সেনাবাহিনীর চাকরিতে ঢোকার পর ভারতের মাদ্রাজ বিশ্ববিদ্যালয়ে পড়েছেন, এছাড়াও তিনি তার নিজ দেশের ত্রিভুবন বিশ্ববিদ্যালয়তেও অধ্যায়ন করেছেন। তিনি স্টাফ কোর্স ভারত থেকে এবং এনডিসি কোর্স পাকিস্তান থেকে সম্পন্ন করেন।  ২০১৫ সালের ৪ অক্টোবর পূর্ণ চন্দ্র থাপা লেফটেন্যান্ট জেনারেল (নেপালি ভাষায় 'রথী'; ) হন। তিনি মেজর জেনারেল (উপরথী) হিসেবে পার্বত্য ডিভিশনের অধিনায়ক ছিলেন, এছাড়াও তিনি এই পদবীতে এ্যাডজুট্যান্ট-জেনারেল (সেনাবাহিনী সদর দপ্তরে) ছিলেন আর সেনাপ্রধান হওয়ার স্বল্পকাল আগে তিনি সেনা সদরেই মাস্টার জেনারেল অব অর্ডন্যান্স ছিলেন (রথী হিসেবে)। ২০১৮ সালের ৯ই সেপ্টেম্বর তিনি সেনাপ্রধানের দায়িত্ব গ্রহণ করেন (নেপালি ভাষায় যাকে বলা হয় মহারথী প্রধান সেনাপতি)।   ২০২১ সালের ৮ সেপ্টেম্বর পূর্ণ চন্দ্র থাপা সেনাবাহিনী থেকে অবসর গ্রহণ করেন।  তথ্যসূত্র  বিষয়শ্রেণী:১৯৬০-এ জন্ম বিষয়শ্রেণী:নেপালি জেনারেল বিষয়শ্রেণী:মাদ্রাজ বিশ্ববিদ্যালয়ের প্রাক্তন শিক্ষার্থী বিষয়শ্রেণী:ত্রিভুবন বিশ্ববিদ্যালয়ের প্রাক্তন শিক্ষার্থী বিষয়শ্রেণী:জীবিত ব্যক্তি
আলব্রেখট ড্যুরার (ইংরেজি Albrecht Dürer) (জার্মানি: [ˈalbʁɛçt ˈdyːʁɐ]"doo r-er, dyoo r-" "Dürer, Albrecht". Random House Webster's Unabridged Dictionary.; ২১ মে, ১৪৭১– ৬ এপ্রিল, ১৫২৮)Müller, Peter O. (1993) Substantiv-Derivation in Den Schriften Albrecht Dürers, Walter de Gruyter. . একজন জার্মান চিত্রকর, গাণিতিক ও তাত্ত্বিক। তার অতি উচ্চমান সম্পন্ন কাঠ-খোঁদাই শিল্প মাত্র বিশ বছর বয়সেই ড্যুরারকে ইউরোপের খ্যাতিমান শিল্পীদের তালিকায় স্থান দেয়, এমনকি এখন পর্যন্ত তিনি উত্তর-রেনেসাঁস বা পুনর্জাগরণের অন্যতম বিখ্যাত শিল্পী হিসেবে বিবেচিত। বেদি, ধর্ম সংক্রান্ত বিষয়, বহু প্রতিকৃতি এবং কিছু আত্মপ্রতিকৃতি তিনি অঙ্কন করেন। তার দিব্যপ্রকাশ সিরিজ কাঠখোদাই ছিল অনেক বেশি গথিক ভাবধারার। নাইট, ডেথ অ্যান্ড দ্য ডেভিল, সেইন্ট জেরোম ইন হিজ স্টাডিজ, মেলেনকোলিয়া ইত্যাদি তার বিখ্যাত শিল্পকর্ম। তার জলরঙ কর্ম দেখে ধারণা করা হয়, তিনি ইউরোপের প্রথম দিকের ল্যান্ডস্ক্যাপ শিল্পীদের অন্যতম।   চিত্রকর্ম-সমূহ    তথ্যসূত্র    বহিঃসংযোগ      The Strange World of Albrecht Dürer at the Sterling and Francine Clark Art Institute. November 14, 2010 - March 13, 2011  Dürer Prints Close-up. Made to accompany The Strange World of Albrecht Dürer at the Sterling and Francine Clark Art Institute. November 14, 2010 - March 13, 2011  Albrecht Dürer: Vier Bücher von menschlicher Proportion (Nuremberg, 1528). Selected pages scanned from the original work. Historical Anatomies on the Web. US National Library of Medicine.  Albrecht Dürer: The siege of a fortress at the Canadian Centre for Architecture      বিষয়শ্রেণী:জার্মান গণিতবিদ বিষয়শ্রেণী:জার্মান চিত্রশিল্পী বিষয়শ্রেণী:জার্মান উদ্ভাবক বিষয়শ্রেণী:জার্মান দার্শনিক বিষয়শ্রেণী:জার্মান ভাস্কর বিষয়শ্রেণী:শিল্পী লেখক বিষয়শ্রেণী:১৪৭১-এ জন্ম বিষয়শ্রেণী:১৫২৮-এ মৃত্যু বিষয়শ্রেণী:ক্যাথলিক চিত্রশিল্পী বিষয়শ্রেণী:জার্মান লুথারান
সরযূপরেন ব্রাহ্মণ বা সর্বর্য্য ব্রাহ্মণ বা সরযূপর ব্রাহ্মণ বা সরযূপরিয়া ব্রাহ্মণ হল উত্তর ভারতীয় ব্রাহ্মণ যারা সরযূ পূর্ব সমভূমিতে বসবাস করে। তারা শুধুমাত্র বেদ ও অন্যান্য ধর্মীয় গ্রন্থের গবেষণা ও বিশ্লেষণ, যজ্ঞ এবং অন্যান্য ধর্মীয় অনুশীলনে জড়িত। তারা দাতাদের জন্য পূজা করেনা, এবং পূজার বিনিময়ে দক্ষিণা গ্রহণ করেন না। তাই, তারা বেদ সম্বন্ধে জ্ঞানার্জন এবং হিতৈষীদের মাধ্যমে কোন উপায়ে উপকৃত হওয়ার পরিবর্তে কেবলমাত্র জ্ঞানের প্রসারে নিবেদিত বলে বিবেচিত।  সরযূপরেনেরা সাধারণত উত্তরপ্রদেশ, বিহার ও মধ্যপ্রদেশ রাজ্যে বাস করে এবং তাদের উল্লেখযোগ্য পরিমাণ উত্তর প্রদেশের পূর্বাঞ্চলে কেন্দ্রীভূত হয় যা পূর্বাঞ্চল নামে পরিচিত। মরিশাস ও ক্যারিবীয় এ সংখ্যালঘু সরযূপরেন সম্প্রদায় রয়েছে, যেখানে ভোজপুরি সাধারণভাবে কথ্য ভাষা।  তথ্যসূত্র  বিষয়শ্রেণী:ব্রাহ্মণ সম্প্রদায় বিষয়শ্রেণী:ভারতের ব্রাহ্মণ সম্প্রদায় বিষয়শ্রেণী:বিহারের সামাজিক গোষ্ঠী
কংগ্রেস ফর ডেমোক্রেসি (সিএফডি) হল একটি ভারতীয় রাজনৈতিক দল যা ১৯৭৭ সালে জগজীবন রাম দ্বারা প্রতিষ্ঠিত হয়েছিল। জগজীবন রাম, হেমবতী নন্দন বহুগুনা, এবং নন্দিনী সতপতী ইন্দিরা গান্ধীর ভারতীয় জাতীয় কংগ্রেস ত্যাগ করার এবং ভারতীয় জরুরি অবস্থার সময় তার শাসনের নিন্দা করার পরে এটি গঠিত হয়েছিল। দলটি ১৯৭৭ সালের ভারতীয় সাধারণ নির্বাচনে জনতা জোটের সাথে প্রতিদ্বন্দ্বিতা করে এবং পরে এটির সাথে একীভূত হয়।   গঠন  জগজীবন রাম ছিলেন ভারতীয় জাতীয় কংগ্রেসের একজন প্রবীণ রাজনীতিবিদ এবং ইন্দিরা গান্ধীর অনুগত ছিলেন। তিনি বিভিন্ন মন্ত্রিসভা পদে অধিষ্ঠিত ছিলেন এবং ১৯৭১ সালের ভারত-পাকিস্তান যুদ্ধের সময় ভারতের প্রতিরক্ষা মন্ত্রীর দায়িত্ব পালন করেছিলেন। তিনি দেশের সবচেয়ে বিশিষ্ট তফসিলি জাতি বা দলিত রাজনীতিবিদও ছিলেন।  ১৯৭৫ সালে জরুরি অবস্থা জারি করার পর রাম ইন্দিরার প্রতি অনুগত ছিলেন। যাইহোক জরুরি অবস্থা ব্যাপকভাবে অজনপ্রিয় প্রমাণিত হয়েছিল এবং ১৯৭৭ সালে নির্বাচন আহ্বান করার পর এটি স্পষ্ট হয়ে ওঠে যে ইন্দিরার ভারতীয় জাতীয় কংগ্রেস পরাজয়ের সম্মুখীন হতে পারে। ফলস্বরূপ, রাম এবং তার সমর্থকরা ইন্দিরা গান্ধী এবং তার জরুরি শাসনের নিন্দা জানিয়ে ১৯৭৭ সালের জানুয়ারিতে সরকার এবং ভারতীয় জাতীয় কংগ্রেস থেকে পদত্যাগ করেন।  কংগ্রেস ফর ডেমোক্রেসি ১৯৭৭ সালের ২ ফেব্রুয়ারি চালু হয়েছিল। জগজীবন রাম দলের সভাপতি হন এবং উত্তরপ্রদেশের প্রাক্তন মুখ্যমন্ত্রী হেমবতী নন্দন বহুগুনা দলের সাধারণ সম্পাদক হন। অন্যান্য সহ-প্রতিষ্ঠাতাদের মধ্যে ছিলেন মহীশূরের প্রাক্তন মুখ্যমন্ত্রী (বর্তমানে কর্ণাটক), যিনি পরে দলের সভাপতি হন, উড়িষ্যার প্রাক্তন মুখ্যমন্ত্রী নন্দিনী সতপতী, প্রাক্তন কেন্দ্রীয় অর্থ প্রতিমন্ত্রী কে আর গণেশ, প্রাক্তন সাংসদ দ্বারকা নাথ তিওয়ারি এবং বিহারী রাজনীতিবিদ রাজ মঙ্গল পান্ডে।   আরো দেখুন    ভারতীয় জাতীয় কংগ্রেস (জগজীবন)  জনতা পার্টি   তথ্যসূত্র   বিষয়শ্রেণী:ভারতীয় জাতীয় কংগ্রেসের বিচ্ছিন্ন দল বিষয়শ্রেণী:১৯৭৭-এ বিলুপ্ত রাজনৈতিক দল বিষয়শ্রেণী:১৯৭৭-এ ভারতে প্রতিষ্ঠিত বিষয়শ্রেণী:১৯৭৭-এ প্রতিষ্ঠিত রাজনৈতিক দল বিষয়শ্রেণী:ভারতের বিলুপ্ত রাজনৈতিক দল বিষয়শ্রেণী:১৯৭৭-এ ভারতে বিলুপ্ত
এ. কে. এম. মোশাররফ হোসেন- (–২৯ সেপ্টেম্বর ২০২০) একজন বাংলাদেশী রাজনীতিবিদ ও সংসদ সদস্য ছিলেন। তিনি ২০০১ থেকে ২০০৫ সাল পর্যন্ত বাংলাদেশ সরকারের জ্বালানি ও খনিজ সম্পদ প্রতিমন্ত্রী ছিলেন।   প্রাথমিক জীবন  মোশাররফ হোসেন  সালে ময়মনসিংহ জেলার মুক্তাগাছার কান্দিগাঁওয়ে জন্মগ্রহণ করেন।   রাজনীতি  মোশাররফ হোসেন জেনারেল হুসেন মুহাম্মদ এরশাদের সামরিক শাসনামলে আমলাতান্ত্রিক দায়িত্ব পালন করেছিলেন। তিনি ১৯৯৬ এবং ২০০১ সালে ময়মনসিংহ-৫ থেকে বাংলাদেশ জাতীয়তাবাদী দলের প্রার্থী হিসাবে সংসদ সদস্য নির্বাচিত হয়েছিলেন। তিনি বাংলাদেশ জাতীয়তাবাদী দলের দ্বিতীয় খালেদা মন্ত্রিসভায় জ্বালানি ও খনিজ সম্পদ প্রতিমন্ত্রী হিসাবে দায়িত্ব পালন করেছেন। তিনি অক্টোবর ২০০১ থেকে জুন ২০০৫ পর্যন্ত প্রতিমন্ত্রী হিসাবে দায়িত্ব পালন করেছেন। নাইকো রিসোর্স দুর্নীতির অভিযোগে তিনি ২১ মে ২০০৬ সালে মন্ত্রিত্ব থেকে পদত্যাগ করেন। তিনি ২০০৮ সালের বাংলাদেশ সাধারণ নির্বাচনে ময়মনসিংহ-৫ আসনে বাংলাদেশ জাতীয়তাবাদী দল থেকে মনোনীত হয়েছিলেন।  রাজনীতিতে জড়িত হওয়ার পূর্বে তিনি শিল্পসচিব ও বিসিআইসির চেয়ারম্যান হিসেবে দায়িত্ব পালন করেন। এছাড়াও তিনি দৈনিক দিনকালের ব্যবস্থাপনা পরিচালক ছিলেন।   ব্যক্তিগত জীবন  এ কে এম মোশাররফ হোসেন জিনাত মোশাররফের সাথে বিবাহ বন্ধনে আবদ্ধ হন। জিনাত জাতীয় পার্টি থেকে নির্বাচিত প্রাক্তন জাতীয় সংসদ সদস্য। তাদের দুই পুত্র সন্তান রয়েছে।   মৃত্যু  ২০২০ সালের ২৯ সেপ্টেম্বর মোশাররফের কোভিড-১৯ ধরা পড়লে তাকে ঢাকার ল্যাবএইড হাসপাতালে ভর্তি করা হয়। ১৭ অষ্টোবর রাতে তিনি সেখানেই মৃত্যু বরণ করেন। তাকে মুক্তাগাছা উপজেলার কান্দিগাঁও গ্রামে পারিবারিক কবরস্থানে দাফন করা হয়।   তথ্যসূত্র   বিষয়শ্রেণী:২০২০-এ মৃত্যু বিষয়শ্রেণী:ময়মনসিংহ জেলার রাজনীতিবিদ বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:সপ্তম জাতীয় সংসদ সদস্য বিষয়শ্রেণী:অষ্টম জাতীয় সংসদ সদস্য বিষয়শ্রেণী:খালেদা জিয়ার দ্বিতীয় মন্ত্রিসভার সদস্য বিষয়শ্রেণী:জাতীয় পার্টির সাবেক রাজনীতিবিদ বিষয়শ্রেণী:১৯৩০-এর দশকে জন্ম বিষয়শ্রেণী:বাংলাদেশের সাবেক সচিব বিষয়শ্রেণী:বাংলাদেশের সাবেক প্রতিমন্ত্রী বিষয়শ্রেণী:বাংলাদেশে কোভিড-১৯ বৈশ্বিক মহামারীতে মৃত্যু বিষয়শ্রেণী:ময়মনসিংহ জিলা স্কুলের প্রাক্তন শিক্ষার্থী বিষয়শ্রেণী:ময়মনসিংহ জেলার ব্যক্তি
আব্দুর রাফেত বিশ্বাস কলেজ কুষ্টিয়া জেলার মিরপুর উপজেলার ছাতিয়ান ইউনিয়নে অবস্থিত যশোর শিক্ষা বোর্ডের অধীনস্থ একটি উচ্চ মাধ্যমিক শিক্ষা প্রতিষ্ঠান (কলেজ)। কলেজটি ১৯৯৯ সালে প্রতিষ্ঠিত হয়। কুষ্টিয়ার একজন বিশিষ্ট সমাজসেবিকা হাফিজা বেগম (জন্ম-১৯৩৫ ইং, মৃত্যু-২০২১ ইং) কলেজটি প্রতিষ্ঠিত করেন। প্রতিষ্ঠাতা হাফিজা বেগম-এর স্বামী আব্দুর রাফেত বিশ্বাস ওনার নামানুসারেই কলেজের নামকরণ করা হয়েছে।   বিভাগসমূহ  কলেজটিতে উচ্চ মাধ্যমিক পর্যায়ে যশোর বোর্ডের অধীনে ৩টি বিভাগ রয়েছে।   ডিগ্রি নং বিষয় এইচএসসি ০১ বিজ্ঞান ০২ মানবিক ০৩ বাণিজ্য   তথ্যসূত্র   বিষয়শ্রেণী:১৯৯৯-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৯৯৯-এ বাংলাদেশে প্রতিষ্ঠিত বিষয়শ্রেণী:কুষ্টিয়া জেলার মহাবিদ্যালয় বিষয়শ্রেণী:মিরপুর উপজেলা
thumb|320px|জাহাজ জাদুঘর "氷川丸"  ইয়োকোহামা (; ) পূর্ব এশিয়ার দ্বীপরাষ্ট্র জাপানের একটি গুরুত্বপূর্ণ নগরী ও সমুদ্র বন্দর। এটি দেশটির কান্তোও প্রশাসনিক অঞ্চলের কানাগাওয়া প্রশাসনিক অঞ্চল এর (জাপানি ভাষায় "কানাগাওয়া কেন") রাজধানী। শহরটি জাপানের হোনশু দ্বীপের পূর্ব-মধ্যভাগে , টোকিও উপসাগরের পশ্চিম উপকূলে, জাপানের রাজধানী টোকিও শহরের ৩২ কিলোমিটার দক্ষিণ-পূর্বে অবস্থিত। এটি জাপানের ২য় সর্বোচ্চ জনবহুল নগরী। ইয়োকোহামা নগরীর আয়তন ৪৩৭ বর্গকিলোমিটার এবং এখানে প্রায় ৩৭ লক্ষেরও বেশি লোকের বাস।  টোকিও শহর ও ইয়োকোহামা শহর একত্রে টোকিও-ইয়োকোহামা নামের একটি পৌরপুঞ্জ গঠন করেছে, যা জাপানের বৃহত্তম পৌরপুঞ্জ। টোকিও ও ইয়োকোহামা শহরের মধ্যবর্তী অবস্থানে কাওয়াসাকি নামের আরেকটি গুরুত্বপূর্ণ শিল্পনগরী অবস্থিত।  ইয়োকোহামা নগরীটি একটি পাহাড়বেষ্টিত উপকূলীয় সমভূমি অঞ্চলে দাঁড়িয়ে আছে। পাহাড়ের একটি শ্রেণী দক্ষিণ-পূর্ব দিকে প্রসারিত হয়ে হোম্মোকু অন্তরীপ নামের একটি শৈলান্তরীপ গঠন করেছে। ইয়োকোহামার জলবায়ু গ্রীষ্মকালে আর্দ্র ও উষ্ণ এবং শীতকালে মৃদু; গ্রীষ্মের শুরুতে ও শরতের শুরুতে বৃষ্টিপাত হয়। সেপ্টেম্বর মাসে প্রায় তাইফুন ঘূর্ণিঝড় হয়।     ইয়োকোহামা জাপানের কেইহিন শিল্পাঞ্চলে অবস্থিত একটি শিল্পনগরী। এখানে উৎকৃষ্টমানের পোতাশ্রয় সুবিধা আছে; এটি জাপানের সবচেয়ে উন্নত বন্দরগুলির একটি।  এছাড়া এখানে খনিজ তেল পরিশোধন কেন্দ্রসহ রাসায়নিক দ্রব্য, বৈদ্যুতিক যন্ত্রপাতি, প্রক্রিয়াজাত খাদ্যদ্রব্য, যন্ত্রাংশ ও মোটরযান নির্মাণের কারখানা আছে।  ইয়োকোহামাতে বহু স্মৃতিসৌধ, মন্দির, খ্রিস্টানদের গির্জা। এখানে অনেক সুন্দর নগর উদ্যান (যেমন ইয়ামাশিতা উদ্যান ও নোগেইয়ামা উদ্যান) আছে, যেগুলি থেকে পোতাশ্রয় এলাকার সুন্দর দৃশ্য অবলোকন করা সম্ভব। শহরের উচ্চশিক্ষা প্রতিষ্ঠানগুলির মধ্যে ১৯৪৯ সালে প্রতিষ্ঠিত ইয়োকোহামা জাতীয় বিশ্ববিদ্যালয় এবং একই সালে (১৯৪৯) প্রতিষ্ঠিত ইয়োকোহামা নগর বিশ্ববিদ্যালয়ের নাম উল্লেখযোগ্য। ১২৭৫ সালে প্রতিষ্ঠিত কানাজাওয়া গ্রন্থাগারে বহু ঐতিহাসিক গ্রন্থ ও দলিলপত্র আছে। এছাড়া শহরে বিভিন্ন বিষয়ের উপর বহু জাদুঘর ও ঐতিহ্যবাহী নো এবং কাবুকি ঘরানার নাট্যশালা আছে।  ১৯শ শতকের মধ্যভাগেও ইয়োকোহামা জেলেদের একটি ছোট গ্রাম ছিল। গ্রামটি উপসাগরের উপরে অবস্থিত একটি চরের উপর অবস্থিত ছিল। "ইয়োকোহামা" শব্দটির আক্ষরিক অর্থ "অনুভূমিক সৈকত"। ১৮৫৯ সালে মার্কিন যুক্তরাষ্ট্রের সামরিক চাপের মুখে বৈদেশিক বাণিজ্যের জন্য ইয়োকোহামা বন্দরটিকে উন্মুক্ত করে দেওয়া হয় এবং এটি একটি বাণিজ্যিক কেন্দ্রে পরিণত হয়। বিদেশীদেরকে অতিরাষ্ট্রিক (অর্থাৎ রাষ্ট্রীয় আইনের আওতার বাইরে থাকার) সুবিধা প্রদান করা হলে এখানে অনেক বিদেশী বসবাস করা শুরু করে এবং বিদেশীদের লোকালয়টি ইয়োকোহামা শহরের কেন্দ্রে পরিণত হয়। ১৯২৩ খ্রিস্টাব্দে সংঘটিত একটি ভূমিকম্পে ইয়োকোহামা শহরটি প্রায় সম্পূর্ণ ধ্বংস হয়ে যায়। এরপর সরকারী নকশা অনুযায়ী এটিকে আবার ধীরে ধীরে গড়ে তোলা হয়। ২য় বিশ্বযুদ্ধের সময় ১৯৪৫ সালে শহরটির উপরে মিত্রশক্তির বিমানগুলি ভারী বোমাবর্ষণ করে। বর্তমানে এটি জাপানের সবচেয়ে আধুনিক নগরীগুলির একটি।  ইয়োকোহামা মহাসড়ক ও রেলপথের মাধ্যমে রাজধানী টোকিও এবং জাপানের অন্যান্য বৃহৎ শহরের সাথে সংযুক্ত। নগরীর নিকটবর্তী দুইটি বিমানবন্দর হল টোকিওর হানেদা বিমানবন্দর এবং টোকিও উপসাগরের অপর প্রান্তে চিবা জেলাতে অবস্থিত নারিতা আন্তর্জাতিক বিমানবন্দর।   তথ্যসূত্র    বহিঃসংযোগ       বিষয়শ্রেণী:জাপানের শহর বিষয়শ্রেণী:জাপানের জনবহুল উপকূলীয় স্থান
বাংলাদেশ রেলওয়ে ক্লাস ২৭০০ বাংলাদেশ রেলওয়ে কর্তৃক পরিচালিত বাংলাদেশের মিটার-গেজ ডিজেল–বৈদ্যুতিক লোকোমোটিভের একটি শ্রেণী। এই শ্রেণীর মোট ২১টি লোকো ১৯৯৪ ও ১৯৯৬ সালে বাংলাদেশ রেলওয়ের বহরে যুক্ত হয়।  সূচনাকাল থেকে এই শ্রেণীর লোকো মূলত আন্তঃনগর ট্রেনে ব্যবহার করা হয়। তবে বর্তমানে সাধারণত মেইল/কমিউটার ও লোকাল ট্রেনে এর ব্যবহার রয়েছে। মালবাহী ট্রেনে এই শ্রেণীর লোকো মাঝেমধ্যে ব্যবহার করা হয়।   প্রস্তুতকারক বিবরণ  ২৭০০ শ্রেণীর লোকো যুক্তরাষ্ট্রের ইলেক্ট্রো-মোটিভ ডিভিশনের (ইএমডি) লাইসেন্স নিয়ে জার্মানির হ্যান্সেল ও অ্যাডট্র্যাঞ্জ কোম্পানী তৈরি করে। এদের মডেল ইএমডি জেটি১৮ইউসি। প্রথম ৯টি লোকো হ্যান্সেল ও পরের ১২টি অ্যাডট্র্যাঞ্জ কোম্পানী তৈরি করে। এই ২১টি লোকো ২ ধাপে বাংলাদেশে আসে:   ১৯৯৪: ২৭০১–২৭০৯  ১৯৯৬: ২৭১০–২৭২১   যান্ত্রিক বিবরণ  এই লোকোগুলোতে ইএমডি ৮-৬৪৫ই৩সি প্রাইম মুভার ব্যবহার করা হয়েছে। এদের ক্ষমতা ১,৫০০ অশ্বশক্তি এবং এরা সর্বোচ্চ ১০৭ কিমি/ঘণ্টা পর্যন্ত চলতে পারে। এদের চাকার বিন্যাস হলো এ১এ-এ১এ।  ২৭০০ শ্রেণী বাংলাদেশের প্রথম ডুয়েল ক্যাব লোকো। এদেরকে বাংলাদেশের অন্যতম সফল লোকো শ্রেণী বলা হয়ে থাকে। ২০২০ সাল পর্যন্ত প্রায় সকল লোকো সচল রয়েছে। ২৬০০ ও ২৯০০ শ্রেণীর লোকোর সাথে এদের মিল রয়েছে।   শ্রেণীকরণ ও সংখ্যায়ন  এই লোকোগুলোর সংখ্যা-সিরিজ/শ্রেণী হচ্ছে ২৭০০, এবং এদেরকে ২৭০১ থেকে ২৭২১ পর্যন্ত সংখ্যায়িত করা হয়েছে। এদের শ্রেণী-নাম/স্পেসিফিকেশন হচ্ছে “এমইআই-১৫”। এখানে, এম = মিটার-গেজ, ই = ডিজেল-ইলেক্ট্রিক, এল = হ্যান্সেল এবং ১৫ = ১৫ × ১০০ = ১,৫০০ অশ্বশক্তি।   রং    নীল-হলুদ  সবুজ-হলুদ   রক্ষণাবেক্ষণ  ২৯০০ শ্রেণীর লোকোগুলোর বেজ চট্টগ্রাম রেল বিভাগে। এদেরকে দিনাজপুরের পার্বতীপুরের কেন্দ্রীয় লোকোমোটিভ কারখানায় (কেলোকা) ও চট্টগ্রামের পাহাড়তলী ডিজেল শপে রক্ষণাবেক্ষণ করা হয়।   চিত্রশালা    তথ্যসূত্র    বহিঃসংযোগ   বিষয়শ্রেণী:বাংলাদেশের ডিজেল-ইলেক্ট্রিক লোকোমোটিভ বিষয়শ্রেণী:হ্যান্সেল লোকোমোটিভ বিষয়শ্রেণী:অ্যাডট্র্যাঞ্জ লোকোমোটিভ বিষয়শ্রেণী:মিটার গেজ ডিজেল লোকোমোটিভ বিষয়শ্রেণী:এ১এ-এ১এ লোকোমোটিভ বিষয়শ্রেণী:১৯৯৪ সালে প্রবর্তিত লোকোমোটিভ বিষয়শ্রেণী:বাংলাদেশের লোকোমোটিভ
জিরানিয়া রেলওয়ে স্টেশনটি ২০০৮ সালে লুমডিং থেকে আগরতলা পর্যন্ত মিটারগেজ  লাইন দিয়ে চালু হয় কিন্তু পরে ২০১৬ সালে পুরো বিভাগটি ব্রড-গেজ লাইনে রূপান্তরিত হয়। সারাদিনে ৮টি ট্রেন এখানে থামে।  ইতিহাস জিরানিয়া রেলওয়ে স্টেশনটি ২০০৮ সালে লুমডিং থেকে আগরতলা পর্যন্ত মিটারগেজ লাইন দিয়ে চালু হয়েছিল কিন্তু পরে ২০১৬ সালে পুরো বিভাগটি ব্রডগেজ লাইনে রূপান্তরিত হয়।  বিস্তারিত স্টেশনটি ৩১২ কিমি-দীর্ঘ ১,৬৭৬ মিমি (৫ ফুট ৬ ইঞ্চি) ব্রড-গেজ লুমডিং-সাব্রুম রেললাইনের উপর অবস্থিত যা ভারতীয় রেলওয়ের উত্তর-পূর্ব সীমান্ত রেলওয়ে জোনের লুমডিং রেলওয়ে বিভাগের অধীনে আছে। এটি বিদ্যুতায়ন ছাড়াই একটি একক লাইন।  সেবা আগরতলা এবং ধর্মনগরের মধ্যে প্রতিদিন ২টি ট্রেন চলাচল করে। জিরানিয়া স্টেশনে ট্রেন থামে। আগরতলা এবং শিলচরের মধ্যে প্রতিদিন ১টি ট্রেন চলাচল করে। জিরানিয়া স্টেশনে ট্রেন থামে।  আরো দেখুন বাংলাদেশের রেলওয়ে স্টেশনের তালিকা   তথ্যসূত্র   বিষয়শ্রেণী:পশ্চিম ত্রিপুরা জেলার রেলওয়ে স্টেশন বিষয়শ্রেণী:লামডিং রেল বিভাগ বিষয়শ্রেণী:২০০৮-এ চালু রেলওয়ে স্টেশন
মুজিবুর রহমান খান ফুলপুরী বা মুজিবুর রহমান খান (১৮৮৯  - ৫ জানুয়ারি ১৯৬৯) ছিলেন বাংলাদেশের ময়মনসিংহের একজন সাংবাদিক ও রাজনৈতিক কর্মী। তিনি তার বহু প্রবন্ধে কৃষকদের উপর শোষণ অত্যাচারের চিত্র তুলে ধরেন। সুসং অঞ্চলের কৃষক ও ক্ষুদ্র নৃ-গোষ্ঠীদের বিদ্রোহ ও টঙ্ক প্রথার বিভীষিকাময় খবর প্রকাশের দায়ে ইংরেজ শাসক কর্তৃক কারারুদ্ধ হন। সুসং দুর্গাপুর অঞ্চলে হাজং ও প্রজা বিদ্রোহের সময়ে তার সম্পাদিত চাষী পত্রিকায় প্রখ্যাত পণ্ডিত ও তৎকালীন ভারতীয় কৃষক প্রজা সমিতির সভাপতি রাহুল সাংকৃত্যায়নের কৃষক ও ক্ষুদ্র নৃ-গোষ্ঠী সমস্যা সংক্রান্ত প্রবন্ধ প্রকাশ করতেন। ধনবাড়ির জমিদার নওয়াব হাসান আলী, সাহিত্যিক ও সাংবাদিক আবুল মনসুর আহমদ এই পত্রিকার সাথে যুক্ত ছিলেন। এ. কে. ফজলুল হকের কৃষক প্রজা পার্টির একজন প্রথম শ্রেণির সংগঠক, প্রগতিশীল গণ-আন্দোলনের সক্রিয় কর্মী ও নিবেদিতপ্রাণ সাংবাদিক হিসেবে সকল মহলের শ্রদ্ধা অর্জন করেন।  শৈশব ও কর্মজীবন মুজিবুর রহমান খান ময়মনসিংহ জেলার ফুলপুর উপজেলার পাগলা গ্রামে জন্মগ্রহণ করেন। রূপসী ভাট্টা গ্রামের স্কুলে প্রাথমিক শিক্ষা লাভ করেন এবং ছাত্র ববৃত্তি পান। ফুলপুর যতীন্দ্র হাই স্কুলে নিম্ন মাধ্যমিক স্তর পর্যন্ত পড়াশোনা করেন। অধ্যয়নরত অবস্থায় স্বদেশী স্বেচ্ছাসেবক দলে যোগদান করেন। প্রসিদ্ধ কংগ্রেস নেতা সূর্যসোমের প্রেরণায় কংগ্রেসে যোগ দেন। ১৯১৮ থেকে পরবর্তী কয়েক বছর ময়মনসিংহ জেলা কংগ্রেসের সম্পাদক ছিলেন। ১৯২৯ সালে ময়মনসিংহ জেলা মুসলিম লিগের সম্পাদক নিযুক্ত হন। প্রজা আন্দোলনের জোয়ারে কৃষক-প্রজা দলে যোগ দেন এবং একে ফজলুল হকের ঘনিষ্ঠ সাহচর্য লাভ করেন। ময়মনসিংহ থেকে প্রকাশিত কৃষক প্রজা আন্দোলনের মুখপত্র সাপ্তাহিক চাষী পত্রিকা ১৯৩৬ সনের ২৬ জুন প্রতিষ্ঠা করেন এবং সেই পত্রিকার আজীবন সম্পাদক ছিলেন। পত্রিকাটি বিশেষভাবে ময়মনসিংহের কৃষক ও গণআন্দোলনে গুরুত্বপূর্ণ ভূমিকা পালন করে।সেলিনা হোসেন ও নুরুল ইসলাম সম্পাদিত, বাংলা একাডেমী চরিতাভিধান, বাংলা একাডেমী, ঢাকা, প্রথম পুনর্মুদ্রণ এপ্রিল ২০০৩, পৃষ্ঠা ২৮৯-২৯০,   আরো দেখুন  ময়মনসিংহের ইতিহাস  তথ্যসূত্র   বিষয়শ্রেণী:১৮৮৯-এ জন্ম বিষয়শ্রেণী:১৯৬৯-এ মৃত্যু বিষয়শ্রেণী:ভারতের স্বাধীনতা আন্দোলন বিষয়শ্রেণী:ময়মনসিংহের বিপ্লবী বিষয়শ্রেণী:বাংলাদেশী বিপ্লবী বিষয়শ্রেণী:বাঙালি বিপ্লবী বিষয়শ্রেণী:বাঙালি লেখক বিষয়শ্রেণী:ভারতীয় স্বাধীনতা কর্মী বিষয়শ্রেণী:ভারতীয় স্বাধীনতার বিপ্লবী আন্দোলন